ขายข้าวยังอยู่ที่ 2 สบายๆ ดีใจโละสต๊อกรัฐเกลี้ยง
นายอดุลย์ โชตินิสากรณ์ อธิบดีกรมการค้าต่างประเทศ เปิดเผยว่า ในปี 61 ไทยส่งออกข้าวได้ปริมาณ 11.13 ล้านตัน ลดลง 3.36% มูลค่า 5,623 ล้านเหรียญสหรัฐฯ เพิ่มขึ้น 10% และคิดเป็นเงินบาทมูลค่า 180,413 ล้านบาท เพิ่มขึ้น 4.5% โดยปริมาณการส่งออกดังกล่าวทำให้ไทยเป็นผู้ส่งออกข้าวมากที่สุดเป็นอันดับ 2 ของโลก รองจากอินเดียที่คาดว่าจะส่งออกได้ 12 ล้าน ส่วนเวียดนามเป็นอันดับ 3 ที่ล่าสุดได้ที่ 6.06 ล้านตัน,ในปี 61 กรมระบายข้าวในสต๊อกจนหมด ทำให้ตั้งแต่ที่รัฐบาลชุดนี้เข้ามาเดือน พ.ค.57 ถึง ธ.ค.61 ได้ระบายข้าวที่ผ่านการตรวจนับและจัดระดับคุณภาพรวม 16.84 ล้านตัน มูลค่า 145,080 ล้านบาท ส่งผลดีไม่ต้องแบกภาระค่าเก็บสต๊อกเดือนละกว่า 1,000 ล้านบาท และยังส่งผลดีให้ราคาข้าวในประเทศสูงขึ้นด้วย,สำหรับปี 62 กรมประเมินว่า การส่งออกข้าวจะลดลงจากปี 61 เล็กน้อย แต่ไม่น่าจะต่ำกว่า 10 ล้านตัน เพราะกรมมีแผนผลักดันการส่งออกข้าวคุณภาพดี ข้าวคุณลักษณะพิเศษ เช่น ข้าวหอมมะลิ, ข้าวสี, ข้าวออร์แกนิก, ข้าว กข 43 เป็นต้น รวมถึงผลิตภัณฑ์นวัตกรรมจากข้าวซึ่งทำราคาได้ ส่วนข้าวที่ต้องแข่งขันสูง เช่น ข้าวเจ้า มั่นใจว่าจะทำตลาดสู้ได้ เพราะข้าวไทยมีคุณภาพดีกว่า ผู้ซื้อให้การยอมรับ แต่สาเหตุที่การส่งออกข้าวชะลอตัวลง เพราะราคาข้าวไทยแพงกว่าคู่แข่งมาก และค่าเงินบาทที่แข็งค่า ยิ่งทำให้ราคาข้าวไทยแพงขึ้น แต่กรมไม่กังวล เพราะเน้นขายคุณภาพข้าวที่ได้มูลค่าสูงขึ้นไม่ได้เน้นปริมาณ.
นายอดุลย์ โชตินิสากรณ์ อธิบดีกรมการค้าต่างประเทศ เปิดเผยว่า ในปี 61 ไทยส่งออกข้าวได้ปริมาณ 11.13 ล้านตัน ลดลง 3.36% มูลค่า 5,623 ล้านเหรียญสหรัฐฯ เพิ่มขึ้น 10%
อดุลย์ โชตินิสากรณ์,ส่งออกข้าว,ระบายข้าว,ข้าวหอมมะลิ,ราคาข้าวไทย